यह स्थान उत्तर प्रदेश के सीतापुर जिले में गोमती नदी के किनारे लखनऊ से 80 किलोमीटर की दूरी पर नैमिषारण्य रेलवे स्टेशन पर है। श्रीमद्भागवत स्कन्द एवं वायुपुराण आदि में विभिन्न कथायें मिलती हैं। एक बार ब्रह्मा ने विश्व सृजन की इच्छा से यज्ञ करना चाहा। स्थान चयन के प्रसंग में भगवान विष्णु ने एक दिव्य चक्र दिखाते हुए कहा कि यह चक्र जहाँ नेमिशीर्ण हो जाये, वही स्थान यज्ञभूमि होगी। ब्रह्मा ने इसी स्थान पर चक्र को नेमिशीर्ण होते हुए देखा। पद्मपुराण, देवीभागवत, शिवपुराण आदि में इसी कथा की पुष्टि मिलती है। यह चक्र प्राण और शरीर दोनों का मनोमय चक्र है।